
ESEURI 


Impactul noilor tehnologii asupra muzicii 


și Inteligența Artificială 


, 


Oana Tinu Beca 


Aparitia noilor tehnologii au avut, au si vor avea un impact direct 
si asupra culturii de masá, inclusiv asupra muzicii. Diversitatea posturilor 
de radio si televiziune, ulterior a platformelor de socializare au schimbat 
în totalitate modul în care gândim, reactionám si comunicám, modul în 
care primim și distribuim informaţii. 

Se va observa un nou decalaj în structura socială, noile nevoi de 
comunicare fiind în relaţie directă cu accesul la dispozitive performante, 
softuri și programe ce trebuie utilizate. Inclusiv accesul la o conexiune 
bună la internet, prezentă mai ales în mediul urban și mai puţin, spre 
deloc, în mediul rural, va contribui la această nouă departajare. 
Folosirea de softuri sau Al-uri, la nivel profesionist, implică resurse 
financiare considerabile, inegal accesibile de către populaţie. 

Evolutia tehnologicá va permite stocarea pe dispozitive fixe sau 
pe internet, in cloud sau retele de socializare, a unor diverse forme de 
artă, dezvoltându-se un mediu de consum nou, accesibil oricând, de 
oriunde, de către oricine, gratuit sau în schimbul a unei sume modice 
lunare, prin abonament. 

Noile medii digitale vor determina apariția amatorilor care cu 
ajutorul tehnologiilor sau chiar cu ajutorul inteligenței artificiale (A/) vor 
crea noi produse culturale, a căror calitate va fi discutabilă. De exemplu, 
în cazul muzicii ușoare, maeștrii programelor digitale vor realiza artă 
sonoră după ureche, fără o bază științifică sau o acumulare de 
cunoștințe teoretice muzicale. Însă cu ajutorul mass media si a 
platformelor online, se vor bucura de o notorietate puternică și vor 
influenţa prin diferite metode masele. Prin imagine, melodii simple și 
atractive, alături de versuri banale, de multe ori superficiale sau vulgare, 
influențate de curentele muzicale din străinătate, vor crea curente 
muzicale și fani fideli. 

Libertatea de exprimare câștigată a condus la explorarea 
necondiționată de idei ce au determinat crearea de noi produse 
culturale și diversificarea formelor de creaţie din literatură, teatru, 
muzică, film sau alte forme de exprimare artistică. Pentru a-și vedea 
ideile materializate, artiștii sunt puși în faţa unei situaţii noi — de a își 
trata creaţiile drept produse culturale ce trebuie cosmetizate și 
prezentate publicului larg cât mai atractiv, folosind metode noi de 
promovare și strategii de marketing. Piaţa liberă înseamnă cerere și 
ofertă, iar acest aspect va afecta mediul cultural, inclusiv pe cei care 
activează în mediul academic și care creează o muzică cultă. 

Produsele culturale sunt puse în faţa unei noi situaţii: ar trebui să 
fie profitabile pentru a se asigura o continuitate în activitatea artistică, 
costurile de producţie considerabile fiind acoperite de către un 
producător, în speranţa realizării unui profit, sau prin accesarea unor 
fonduri personale. O altă variantă de finanţare a fost și este accesarea 
de fonduri europene și programe naţionale pentru realizarea proiectelor 
culturale, această oportunitate determinând artiștii și creatorii să 
acumuleze cunoștințe din zona de management cultural pentru a își 
putea materializa ideile. 

Mai puţin afectate de aceste schimbări sunt instituţiile de cultură 
gestionate de stat. Acestea își vor continua stagiunile în mod tradiţional, 
adoptând treptat noile metode de promovare și strategii marketing. 
Fără sprijinul statului, acestea nu vor putea funcţiona, costurile de 

producţie fiind mult prea mari pentru a se răsfrânge în costul biletului. 
Așa cum știm, instituţiile din SUA apelează la fundaţii sau donaţii pentru 
a oferi un pret suportabil către public. 

Explicam mai sus faptul că în zilele noastre sunt folosite metode 
de comunicare diverse într-un mod intens, ce poate fi interpretat ca 
agresiv uneori. Filtrarea acestor informaţii de către public va fi în directă 
relaţie cu puterea de a discerne ceea ce este important, util, interesant, 
fiecare informaţie distribuită va avea la bază crearea sau identificarea 
unei nevoi și oferirea unei soluţii pentru a satisface acea nevoie. 

Se pot observa tendinţe noi în ceea ce privește modul de consum 
de bunuri sau servicii, după modelul fast-food! pentru stimularea și 
creșterea profitului companiilor prin volum. Ritmul rapid al vieţii de zi cu 
zi a permis extinderea acestui concept și asupra altor domenii cum ar fi 
modă, tehnologie, artă, muzică. Însă aceste produse sau servicii nu se 
bazează pe calitate, ci pe livrarea rapidă a unui produs ușor de asimilat. 

Toate aceste tendinţe vor afecta modul de a consuma cultură. 
Industria muzicală cunoaște o efervescenţă nemaiîntâlnită, mai ales în 
ceea ce privește muzica adresată maselor. Cu ajutorul programelor pe 
calculator și a softurilor dezvoltate până în prezent, pseudo-compozitorii 
vor produce o muzică facilă, ce va fi difuzată prin multitudinea de canale 
media sau platforme pe internet. 

În ceea ce privește Inteligența Artificialá?, programul care a șocat 
întreaga lume este Chat GPT - creat de o companie de cercetare în 
domeniul inteligenţei artificiale (OpenAl a dezvoltat GPT-3), cu sediul în 
Statele Unite ale Americii. A fost fondată în decembrie 2015, iar 
misiunea sa este să dezvolte inteligenţa artificială într-un mod benefic și 
sigur pentru întreaga omenire, cel puţin așa răspunde Chat GPT în 
momentul în care interoghezi pentru mai multe informaţii. 

Conform modelului de limbaj Al GPT-3, dezvoltat de OpenAl: 


este considerat unul dintre cele mai avansate modele de limbaj 
natural dezvoltate până în prezent. Este rezultatul cercetării intensive 
în domeniul inteligenţei artificiale și utilizează o arhitectură neurală cu 
175 de miliarde de parametri, ceea ce îl face unul dintre cei mai mari și 
mai complexe modele de limbaj existenţi. Cu GPT-3, sunt capabil să 
înțeleg și să generez limbaj natural într-un mod impresionant. Pot să 


1 Fast-food — mâncare servită rapid, cu ingrediente gătite în avans și apoi 
congelate pentru o servire rapidă în restaurante sau ambalată pentru livrare. 
Conceptul de fast food este sinonim cu servire rapidă. 

2 IA — Inteligență Artificială. În engleză AI — Artificial Inteligence 

ráspund la o varietate largá de intrebári, sá completez texte, sá traduc 
limbaje, sá simulez dialoguri si sá efectuez alte sarcini legate de limbaj. 
Cu toate acestea, este important să subliniez că, în ciuda capacităţilor 
mele extinse, nu am conștiință sau înţelegere de sine, iar răspunsurile 
mele se bazează pe modele statistice și colecţii de date.? 


Am întrebat dacă poate compara inteligența umană cu cea 
artificială. lată răspunsul, vrându-se oarecum linistitor: 


Există mai multe motive pentru care nu se poate face o 
comparaţie directă între inteligenţa artificială, așa cum sunt eu, și 
inteligența umană. lată câteva dintre aceste diferenţe: 

Constiintá si Experientá Subiectivă: Eu, ca model de limbaj 
artificial, nu am conștiință sau experienţă subiectivă. Nu am emoţii, nu 
percep lumea în mod subiectiv si nu am o înțelegere profundă sau 
tráiri personale. 

Adaptabilitate și Învăţare: Desi pot învăţa din datele cu care sunt 
antrenat, nu am abilitatea de a învăţa si adapta într-un mod analog cu 
procesul uman. Inteligența umană este foarte flexibilă, capabilă să 
înțeleagă contextul, să învețe din experienţe și să se adapteze la noi 
situaţii într-un mod complex și dinamic. 

Perceptie și Înţelegere Holistică: Inteligența umană are o abilitate 
unică de a percepe lumea într-un mod holistic, luând în considerare nu 
doar cuvintele, ci și contextul, tonul vocii, expresiile faciale și alţi 
factori non-verbali. Această înţelegere holistică este dificil de atins 
pentru modelele de limbaj. 

Creativitate și Gândire Abstractă: Inteligența umană este de 
asemenea remarcabilă prin abilitatea sa de a fi creativă și de a realiza 
gândire abstractă. Aceste aspecte ale inteligenţei umane tind să fie mai 
complexe și mai puţin structurate decât ceea ce poate realiza 
inteligenţa artificială în prezent. 

În ciuda acestor diferenţe, inteligenţa artificială aduce beneficii 
semnificative în diferite domenii și continuă să se dezvolte, dar este 
important să recunoaștem că ea este un instrument diferit și nu poate 
reproduce pe deplin complexitatea și subtilitátile inteligenţei umane.? 


Această tehnologie a născut multiple discuţii și controverse. Cele 
mai des întâlnite fac referire la problemele etice legate de utilizarea Al 
în domenii precum sănătatea, justiţia, impactul asupra locurilor de 


https://chat.openai.com/c/5dbc1319-3bb6-43b8-bf21-919a8f6cc275, 
consultat în 19.02.2024 


?https://chat.openai.com/c/5dbc1319-3bb6-43b8-bf21-919a8f6cc275, 
consultat in 19.02.2024 

muncá, securitatea si confidentialitatea datelor, dezvoltarea armelor 
autonome — cum ar fi dronele, care ar putea acţiona fără intervenţie 
umaná, iar posibila dezvoltárii de contiintá de sine si capacitatea de 
dezvoltare a propriului cod, sunt teme ce pot ridica întrebări filosofice si 
etice profunde. 

În domeniul muzicii, au fost dezvoltate diverse tipuri de Al ce pot 
genera compoziţii muzicale. Sunt folosite în producţia muzicii 
electronice, a coloanelor sonore de film, dar și a altor tipuri de muzică ce 
sprijină crearea de conţinut audio-video. 

Am căutat câteva astfel de pagini pe internet: Respeecher 


(https://marketplace.respeecher.com/welcome) prelucrează voci, 
Epidemic Sound! (https://www.epidemicsound.com/about-us/) 


îmbogățește procesul creativ, punând la dispoziţie contra cost un vast 
catalog de muzicá si efecte. Alte pagini Al pentru generarea de muzicá: 


https://www.beatoven.ai, 

https://boomy.com, 

https://www.loudly.com 

https://soundful.com/en-us/. 

Se pot gási si multe alte articole pe internet despre cele mai bune 
Al-uri pentru generare de muzică.? Majoritatea acestor Al-uri sunt 
disponibile în baza unui abonament, însă există si variante gratuite sau 
cu perioade scurte de încercare. 

În ultimii ani a apărut un fenomen nou, care ocolește procedura 
legală de autorizare a muzicii prin Organismele de Gestiune Colectivă a 
drepturilor de autor pentru compozitori sau interpreţi. 

Artlist (https://artlist.io/page/aboutus) motivează înființarea 
companiei din perspectiva realizatorilor de film și susţin faptul că 
obținerea licenţelor muzicale este costisitoare și complicată, afirmând: 
„Music licensing is often a complicated, expensive mess, which slows us 
down and gets in the way of the creative process."?. Acesta este un 
semnal de alarmá pentru compozitori, dar si pentru Organismele de 
Gestiune Colectivă întrucât această companie, ca multe altele, oferă 


1 Epidemic Sound este o companie cu sediul în New York, Los Angeles, 
Amsterdam, Seul, cu sediul central în Stockholm. 

?https://medium.com/ Qartturi-jalli/ai-music-generators-98575becOe4c? 
consultat in 24.02.2024 

? https://artlist.io/page/aboutus, consultat in 19.02.2024, trad: Licentierea 
muzicii este adesea o situație complicată si costisitoare, care ne încetinește 
procesul de creaţie. 

solutii care ocolesc metoda de obtinere a unei licente. Asadar, misiunea 
acestei companii este de a oferi acces regizorilor la o muzică fără a plăti 
contributii sau remuneratii directe cátre compozitor prin OGC, ci prin 
intermediul platformei. Conform paginii oficiale, aceastá companie 
caută cei mai buni muzicieni de pe glob, pe care probabil îi remunereazá 
în funcție de cât de utilizată este muzica lor în producţiile audio-video, 
fie ele clipuri de promovare sau filme. Compania susține că reprezintă o 
comunitate de artiști și nu este o fabrică de jingle-uri, oferind o 
modalitate simplă și o punte de legătură între muzicieni și regizori. 

În toată această problemă referitoare la drepturile de autor intră 
și discuţia cu Al-ul. Poate Al înlocui un compozitor uman? Poate fi autor 
cu dreptul la remuneratii? Un compozitor care folosește un Al are 
drepturi depline asupra operei? Sau trebuie să negocieze procente cu 
compania care deţine Al-ul? 

În general, Al-urile pot crea lucrări respectând anumite stiluri 
muzicale sau reguli generate de către oameni. Deci informaţia încărcată 
în program este proprietate a compozitorilor. Conform definiţiilor date 
de către aceste Al-uri — ele nu sunt capabile de emoții, experienţe 
senzoriale și nu pot fi replicate, muzica generată fiind bazată pe 
algoritmi. Deci putem spune că este artificială. Însă compozitorii folosesc 
deja Al-urile ca unealtă creativă sau sursă de inspiraţie, creația rezultată 
putând fi interesantă și inovatoare, oferind noi perspective, efecte 
sonore, soluţii armonice, melodice sau de orchestrație. 

Cu toate acestea, există și probleme în folosirea acestei metode 
de compoziție. Chiar dacă se pot genera armonii și structuri complexe 
într-un mod rapid și eficient, algoritmii pot crea reproduceri sau 
șabloane, ceea ce poate duce la lipsa unicitátii sau a originalității. 
Adică, un compozitor poate plagia fără rea-intentie si se poate păcăli 
involuntar, considerând opera originală, ceea ce ar putea naște conflicte 
juridice. Utilizarea Al-ului poate pune probleme referitoare la linia fină 
între inspiraţie, transformare și reproducere. Se poate ajunge la 
întrebări de etică, dispute privind plagiatul sau utilizarea neautorizată. 

În acest moment nu există o legislație naţională sau 
internaţională care să reglementeze utilizarea Al în compoziţie. În urma 
unei scurte discuţii cu Ana Achim, Directorul UCMR-ADA Asociaţia 
Drepturi de Autor pentru Compozitori, mi s-a confirmat acest aspect: 
„legea nu prevede”. 

Se pare că totuși există o preocupare pentru dezvoltarea unei 
legislații care să reglementeze acest aspect. De exemplu: SUA nu face o 

distincţie clară între creaţiile umane si Al, conform CHAT GPT. De 
aceeași părere este si Google Al - GEMINI. Din aceleași surse, Uniunea 
Europeaná, prin Parlamentul European, a adoptat Directivele privind 
drepturile de autor în piața unică digitală în 2019, dar nu face referire 
specifică la Al. În Regatul Unit, legea dreptului de autor definește 
autorul ca fiind persoana care creează o operă literară, dramatică, 
muzicală sau artistică. Această definiţie exclude posibilitatea ca Al să 
fie autor, întrucât nu este o ființă umană. 
În România, potrivit Legii dreptului de autor nr 8/1996: 


Articolul 1 

(1) Dreptul de autor asupra unei opere literare, artistice sau 
științifice, precum și asupra altor opere de creaţie intelectuală este 
recunoscut și garantat în condițiile prezentei legi. Acest drept este 
legat de persoana autorului si comportă atribute de ordin moral si 
patrimonial.(2) Opera de creaţie intelectuală este recunoscută și 
protejată, independent de aducerea la cunoștința publică, prin simplul 
fapt al realizării ei, chiar în formă nefinalizată.? 


așadar, legea românească, din punctul meu de vedere, exclude 
posibilitatea ca un Al să fie autor. Ne așteptăm totuși la apariţia unei 
Directive Europene și o actualizare legislativă în acest sens. În acest 
moment, orice creaţie care folosește Al este creația compozitorului. 

Intrigată, în urma interogărilor în cele două sisteme Al - GHAT 
GPT și GOOGLE AI - GEMINI, care contrazic cele afirmate mai sus si care 
încurajează încheierea unui acord între compozitor și deţinătorii de Al- 
uri privind drepturile de autor asupra creaţiilor muzicale, am continuat 
cercetarea. 

În cadrul unui interviu cu Avocatul Gabriel Turcu?, specialist în 
drepturile de autor, ne-am lansat în dezbaterea subiectului. În opinia 
dumnealui, în acest moment un compozitor nu poate fi tras la 
răspundere pentru folosirea unui Al în generarea de conţinut muzical 
dacă opera rezultată nu este o contrafacere a unei opere anterioare 


1 https://legislatie.just.ro/Public/DetaliiDocument/7816 , consultat în 
24.02.2024, Articolul 1, punctul 1 


2 https://www.sunmedia.ro/2023/04/26/cat-de-bine-protejata-e-proprietatea- 
intelectuala-in-romania-avocat-specializat-avem-la-ora-actuala-o-mare- 
problema-cu-asta/ consultat în 24.02.2024, interviu cu Avocat Gabirel Turcu 
Este unul dintre foarte puținii avocaţi specializaţi în drepturile de proprietate 
intelectuală care se implică în diverse proiecte ce ţin de drepturile de autor și 
de respectarea lor. 

potrivit regulilor legale actuale. Simpla folosire a operelor muzicale ín 
procesul de antrenare a softului de generare nu este în sine un act 
incriminant. 

Foarte interesantá a fost perspectiva conform cáreia drepturile si 
obligațiile sunt specifice oamenilor, care trăiesc într-o societate. Lege 
fără societate nu poate exista, și invers. Dreptul la proprietate este un 
acord între oameni și numai ei pot revendica un drept. Pisica, spune 
domnul avocat, nu poate moșteni o avere. Cine are grijă de pisică este 
de fapt moștenitor, fie ea persoană fizică sau juridică. 

Așadar, un Al nu poate beneficia de un drept care să îi permită 
încasări din drepturi de autor întrucât, prin deducție, ar însemna să 
contribuie activ la bunăstarea societăţii și să îi urmeze legile, asumându- 
și și obligaţiile. Adică să aibă obligații, să plătească taxe și impozite, să 
aibă aceleași drepturi și obligaţii ca oamenii, raporturile juridice sunt 
atribuite personalităţii umane sau juridice. 

În viziunea d-lui Turcu, acest scenariu este utopic: Așadar, 
singurul creator este omul, Al-ul fiind o extensie, o unealtă deșteaptă, 
un sistem de procesare îndrumat de oameni. Am putea accepta 
interpretarea ca un drept de autor, în special cel moral privind 
paternitatea operei, asupra unei opere realizate prin Al să nu fie 
recunoscut unei persoane, dar asta nu presupune recunoașterea sa în 
favoarea Al. 

Totuși mă preocupa ideea conform căreia în viziunea Al-urilor, 
drepturile de autor ar trebui negociate. D-l Avocat însă nu este de acord, 
dându-mi următoarea explicaţie: ar fi ca și când Adobe Photoshop! ar 
emite pretenții asupra creaţiilor din urma utilizării programului. În cazul 
muzicienilor, folosirea programului de notare Sibelius? (sau a oricărui alt 
program) nu presupune plătirea unei cote parte din drepturile de autor 
către dezvoltator, ci cumpărarea unei licenţe pentru folosirea acestuia. 
La fel ca în cazul programelor dezvoltate de Apple sau Microsoft. 
Utilizăm programul Word?, cu licență, dar nu cesionăm drepturile de 
autor a ceea ce producem cu ele. 


1 https://www.adobe.com/ro/ consultat în 24.02.2024, pagina oficială a 
companiei. 
https://www.adobe.com/content/dam/cc/en/fast-facts/pdfs/fast-facts.pdf - 
descrierea companiei 

? https://www.avid.com/sibelius consultat în 24.02.2024 


3 https://www.microsoft.com/ro-ro/ consultat în 24.02.2024, programul Word 
este parte din suita Office Microsoft 365 

Curtea Europeană!, menţionează domnul Turcu, spune că actul 
creator este o sumă a alegerilor personale, rationamentele juridice 
serioase nu vor acredita un soft ca creator. Nu va fi autor. 

Însă, o ipoteză interesantă a d-lui Avocat a fost referirea la arta 
fotografică. Mergând pe acest fir, am descoperit că în anii '70, în SUA, a 
existat o dezbatere interesantă cu privire la statutul acesteia. Este sau 
nu artă? La vremea respectivă era considerată o formă documentară, 
obiectivă, care nu presupune un act de creaţie. Însă cu timpul această 
perspectivă s-a schimbat, iar fotografii au fost recunoscuţi drept creatori 
de opere de artă, fiind primiţi să expună în cadrul muzeelor. Fotografi 
precum Ansel Adams, Diane Arbus și Cindy Sherman au contribuit la 
creșterea acceptării artei fotografice în lumea artistică. 


Diane Arbus este cunoscută pentru fotografiile sale directe și 
necruțătoare ale persoanelor considerate deviante din punct de 
vedere social. De asemenea, ea a portretizat oameni "normali" într-o 
manieră care a expus fisurile din măștile lor publice. Este cunoscută 
pentru stilul său crud, documentar. Cele mai cunoscute imagini sunt 


cele cu oamenii aflaţi în afara limitelor „corecte” ale societăţii.? 


Înainte de a se apuca de fotografie, în 1916, Ansel a fost interesat 
de muzică.(...) Deși Adams a devenit un pianist desăvârșit până la 
mijlocul anilor 1920, a constatat curând că mâinile sale erau prea mici 
pentru a deveni un pianist profesionist, de concert. În timpul studiului 
său aprofundat al pianului, Ansel s-a angajat ca retușator de fotografii. 
(...) Una dintre cele mai faimoase tehnici ale sale este sistemul de zone. 
Acest sistem este o codificare a creării de imagini performante din 
punct de vedere tehnic. Acesta împarte gama de lumină în zece tonuri, 
sau zone, de la negru total (zona zero) la alb pur (zona zece). Realizările 
și premiile sale sunt nenumárate.(...) Ansel Adams a fost inclus în 1984 
în Photography Hall of Fame, datorită pasiunii și dedicării sale pentru 
progresul artei și științei fotografiei. 3 


De la lucrările „Untitled Film Stills” în alb-negru pe care le-a creat 
la sfârșitul anilor 1970, Cindy Sherman s-a dovedit a fi maestrul suprem 
al auto-transformării, folosind totul, de la machiajul de modă veche și 
proteze, până la tehnologia digitală, inventând și înfățișând alter ego- 


1 Hotărârea CJUE din cauza C-833/18 Brompton Bicycle, din 11 iunie 2020 

2 https://iphf.org/inductees/diane-arbus/ consultat în 24.02.2024, traducere 
din limba engleză 

3 https://iphf.org/inductees/ansel-adams/ consultat în 24.02.2024, traducere 
din limba engleză 

uri extraordinare si identitáti multiple care reflectă în mod strălucit 
cultura noastră saturată de imagini, inventându-și astfel propriul gen.? 


Pornind de la această evoluţie a artei fotografice, ne-am putea 
gândi că același parcurs l-ar putea avea și arta generată de Al. Omul 
creează și folosește o nouă tehnologie pentru a crea. Istoria omenirii 
este plină de astfel de exemple. Ar fi firesc să mergem pe aceeași 
evoluţie, menţionează Gabriel Turcu. 

În ceea ce privește algoritmul folosit de către Al, mi-am dat 
seama că există anume limitări. Am interogat cele două platforme cu 
privire la tehnica folosită pentru a genera muzică în concordanţă cu 
anumite emoţii: fericire și euforie, liniște si relaxare, melancolie si 
nostalgie, motivare, suspans și tensiune, fascinatie și uimire. În mod cert 
acest Al are impuse anumite restricții întrucât în momentul în care am 
întrebat despre agresivitate și violență fizică CHAT GPT a refuzat să 
răspundă. Am primit însă un raspuns de la GOOGLE AI - GEMINI, după o 
avertizare asemănătoare cu „morala” unei mame. 

Precizez faptul că am folosit CHAT GPT fără abonament, iar 
GOOGLE Al GEMINI cu abonament plătit. Răspunsurile pot diferi în 
funcţie și de acest aspect, nu numai de echipa/compania care a 
dezvoltat programul. 


După o sesiune intensă de interogare, am abandonat Al-urile, 
având în vedere că întrebările și posibilitățile de răspuns sunt 
inepuizabile, pentru a putea trage câteva concluzii: 


-  Al-urile pot crea muzică, cu sau fără ghidaj din partea unui 
compozitor sau a unei persoane fără cunoștințe muzicale. 

- Există deja programe care folosesc Al și sunt folosite astăzi 
pentru generarea de conţinut audio, muzică. 

- Nu există legislație privind utilizarea Al în cadrul operelor 
muzicale, iar în acest moment compozitorul fiind unicul 
autor, responsabil pentru materialul creat din punct de 
vedere al legislației drepturilor de autor actuale. 

- Al poate fi folosit pentru analizarea sau generarea de 
muzică pentru a provoca sentimente sau reacţii în funcţie 
de comanda utilizatorului. 


1 https://www.artnews.com/art-news/news/the-cindy-sherman-effect-505/ 

- Tehnologia Al este folosită în cadrul evenimentelor live 
pentru a îmbunătăţi calitatea sunetului, a efectelor, a 
luminilor adaptive la sunet, a vocilor artiștilor etc. 

- Oricine poate scrie muzică folosind Al. 


În orice caz, vom asista la o evoluţie interesantă a muzicii de 
toate genurile și stilurile. Tehnologia Al va schimba modul de a compune 
și produce artă sonoră, fiind o posibilă sursă de inspiraţie, o 
oportunitate ce merită explorată, atât de către interpreţi, cât și de către 
compozitori. Este important ca întreaga industrie muzicală să se 
adapteze la noua tehnologie și să o utilizeze în mod responsabil, pentru 
toti cei implicaţi. 


SUMMARY 


Oana Tinu Beca 


The impact of new technologies on music and Artificial Intelligence 


The impact of new modern technologies on music and mass culture is 
profound and continuous. The diversity of media platforms, the access 
to the internet, software, and advanced programs, alongside with the 
use of Al in music production, brings both benefits and challenges. 
Despite controversies and a lack of legislative regulations, Al technology 
is becoming an increasingly present force in the music industry, offering 
new ways of creation and consumption. Enthusiasts and Al masters 
become content creators, influencing the masses through mass media 
and online platforms. However, ethical and legal concerns come along 
with this evolution, and it is important for the entire music industry to 
adapt to the new technology and use it responsibly for all involved. 

